Tegelikult seda pilti postitades oli plaanis natuke pikemalt ka kirjutada, aga une tõttu läks mõte täitsa katki. Ühesõnaga, tahtsin  öelda seda, et mulle meeldib kevad - kevad, mis on täis värve, õrnalt rohetavaid puid, varajast päikest ja hommikust linnulaulu. Täna jalutades ja kevade üle mõtiskledes, avastasin korraga tuttava lõhna - õitsvate toomingate lõhna, mis on alati olnud mu üks lemmikuid kevadisi rõõme. Lisaks sellele, et silmale ilus vaadata, on toominga lõhn alati olnud nii kodune ja armas, mis puhastab mõtet ja hinge. Pisut kummaline on mai algul näha juba õitsemas kõiki puid ja lilli, samas kui Eestis sajab veel  harjumuspäraselt kohati lörtsi ning soojast ilmast ei saa üldse rääkida. Selles suhtes on Göteborgi kliima ikka imelik - terve talv (4 kuud) sajab iga jumala päev alla rämedalt vihma ja nüüd siis nagu elaksid lillelises paradiisis. Aga mulle meeldib kevad ja päikest palun seniks kuni ma veel Rootsis viibin. :)